b'\n_START_ARTICLE_\nTita Kova\xc4\x8d\n_START_SECTION_\n\xc5\xbdivljenjepis\n_START_PARAGRAPH_\nTita Kova\xc4\x8d, poro\xc4\x8dena Artemis, je leta 1956 diplomirala na Kemijski fakulteti v Ljubljani in 1968 opravila izpit iz knji\xc5\xbeni\xc4\x8darstva. Od leta 1956 do 1963 je bila zaposlena na Kemijskem in\xc5\xa1titutu Boris Kidri\xc4\x8d v Ljubljani, nato pa je bila od 1963 do 1965 knji\xc5\xbeni\xc4\x8darka na FNT. Leta 1970 se je preselila v Gr\xc4\x8dijo._NEWLINE_Tita Kova\xc4\x8d je bila ne\xc4\x8dakinja skladatelja Marjana Kozine.\n_START_SECTION_\nLiterarna dela\n_START_PARAGRAPH_\nLeta 1984 je izdala knjigo Kemiki skozi stoletja. Bolj znana pa je po dokumentarnih biografskih romanih o \xc5\xbdigi Zoisu Najbogatej\xc5\xa1i Kranjec ( 1979), Janezu Bleiweisu Slovenski oratar (1990), Janezu Vajkardu Valvazorju Spomini barona Valvasorja (1973]) in Ioannisa Kapodistriasa Gr\xc5\xa1ki feniks (2003) - o \xc5\xbeivljenju Kapodistriasa (1776 - 1831) prvega gr\xc5\xa1kega predsednika.'